পিয়েত্রো ভেসকোন্তে

পিয়েত্রো ভেসকোন্তে (সক্রিয় কর্মজীবনঃ-১৩১০-১৩৩০) ছিলেন জেনোয়ার একজন মানচিত্রবিদ ও ভূগোলবিদ। তিনি পোর্টল্যান চার্টের(এক বিশেষ নৌবিদ্যা সংক্রান্ত নকশা যা ১৩ শতকে প্রস্তুত হয়। প্রথমে এই নকশায় শুধুমাত্র ভূমধ্যসাগরীয় অঞ্চল প্রাধান্য পেত কিন্তু পরবর্তীকালে অন্যান্য অঞ্চলও সংযুক্ত হয়। এই নকশাগুলি অত্যন্ত সঠিক নির্দেশ সম্পন্ন হয়) একজন পথিকৃৎ। চৌদ্দ ও পনের শতক ধরে ইতালীয় মানচিত্র শৈলী ও কাতলান মানচিত্র শৈলীকে তিনি প্রভাবিত করেছিলেন। পেশাদার মানচিত্র প্রস্তুতকারকদের মধ্যে এনাকেই প্রথম তার তৈরি সমস্ত মানচিত্রে নিয়মিত তারিখসহ স্বাক্ষর করতে দেখা যায়। পিয়েত্রো ভেসকোন্তের জন্মস্থান ইতালির জেনোয়া শহর, কিন্তু তার কর্মক্ষেত্রের স্থান ছিল ইতালির বিখ্যাত ভেনিস শহর। ১৩১০ সাল থেকে ১৩৩০ সাল অবধি ৪০ বছর ছিল তার স্বক্রিয় কর্মজীবনের সময়কাল। এই ৪০ বছরের সময়কালে তিনি বহুসংখ্যক মানচিত্র অঙ্কন ও উন্নতিসাধন করেছিলেন। তিনি যে নৌবিদ্যা সম্পর্কিত নকশা ও মানচিত্রগুলি অঙ্কন করেছিলেন সেগুলি ভূমধ্যসাগর অঞ্চল এবং কৃষ্ণসাগর অঞ্চল সঠিকভাবে নির্দেশকারী প্রথম সারির মানচিত্রগুলির মধ্যে অন্যতম। এছাড়াও তিনি উত্তর ইউরোপ উপকূলের সঠিক ও বিশদ বিবরণ যুক্ত মানচিত্র অঙ্কন করেছিলেন যাতে বিশেষ করে ইংল্যান্ড -এর উপকূলের বিস্তারিত বিবরন আর সামান্য কম বিশদে হলেও প্রায় সঠিক নির্দেশনা সহ আয়ারল্যান্ড -এর উপকূলের বিবরণ বর্তমান ছিল। ১৩১১ সালে অঙ্কিত পিয়েত্রো ভেসকোন্তের পোর্টল্যান চার্টটি মধ্যযুগীয় সময়কালীন সবচেয়ে পুরনো স্বাক্ষরযুক্ত নৌবিদ্যা সংক্রান্ত মানচিত্র যার মধ্যে পূর্ব ভূমধ্যসাগরীয় অঞ্চলের বিস্তারিত বিবরণ আছে। তার অবদানের মধ্যে অন্যতম হল চারটি সাক্ষরিত একাধিক পাতাযুক্ত মানচিত্রের সংগ্রহ যা অ্যাটলাস নামে পরিচিত। এই অ্যাটলাসের অন্তর্ভুক্ত মানচিত্রগুলি তাদের অঙ্কনের সময়কাল অনুসারে যথাক্রমে, ১৩১৩, ১৩১৮এ , ১৩১৮বি, সি.১৩২১ হিসাবে চিহ্নিত। এই অ্যাটলাসের বৈশিষ্ট্য হল এই যে এর বিভিন্ন পাতাকে নির্দিষ্ট উপায়ে সাজিয়ে একটি নৌবিদ্যা সংক্রান্ত নকশা প্রস্তুত করা যায়। পেরিনো ভেসকোন্তে দ্বারা সাক্ষরিত আর একটি অ্যাটলাস (যা ১৩২১ সালে অঙ্কিত) এবং একটি পোর্টল্যান চার্টের (১৩২৭ সালে অঙ্কিত) খোজ পাওয়া গেছে। এই দুটি মানচিত্র সম্ভবত পিয়েত্রো ভেসকোন্তের দ্বারাই অঙ্কিত অথবা এও সম্ভব যে তার কোন নিকট বা দূরসম্পর্কের আত্মীয় এই মানচিত্র অঙ্কন করেছে বা তাদের নিকট এই মানচিত্র সংগৃহীত ছিল। কারণ এই অঙ্কিত মানচিত্রে পিয়েত্রো ভেসকোন্তের শৈলী প্রকটভাবে দৃশ্যমান। ১৩১৮ সালে অঙ্কিত ভেসকোন্তের স্বাক্ষরযুক্ত একটি অ্যাটলাস -এর খোজ পাওয়া গেছে। সেই অ্যাটলাসে একজন মানচিত্র প্রস্ততকারকের হাতে আঁকা তৈলচিত্র বর্তমান। অনুমান করা হয় যে চিত্রের সেই মানচিত্রকার আর কেউই নয়, পিয়েত্রো ভেসকোন্তে স্বয়ং। এই বিশেষ অ্যাটলাসটি ভেনিস -এর মুসেও করের সংগ্রহশালায় সংরক্ষিত আছে। তার মানচিত্র ও নৌবিদ্যা সংক্রান্ত নকশা অঙ্কনের অভিজ্ঞতাকে কাজে লাগিয়ে তিনি মপ্পা মুন্ডি নামক এক বিশেষ মানচিত্র শৈলীর উন্নতিসাধন করেন। এই মপ্পা মুন্ডি আসলে গোলাকার পৃথিবীর বর্ণনকারী এক বিশেষ বিশ্ব মানচিত্র যা মধ্যযুগের ইউরোপ -এ ব্যবহার হত। এই বিশেষ মানচিত্র শৈলী এবং এর যথাযথতা মানচিত্র শিল্পে এক নতুন ধারার যোগ করে। তার কাজের মধ্যে উল্লেখযোগ্য হল, একটি বিশ্ব মানচিত্র, অসংখ্য নৌবিদ্যা সংক্রান্ত নকশা ও অ্যাটলাস এবং পবিত্র ভূমি আক্রে ও জেরুজালেম-এর মানচিত্র যা এক নব্য ক্রসেড বা ধর্মযুদ্ধকে উৎসাহ দেওয়ার জন্য রচনা করা হয়েছিল। এই বিশেষ মানচিত্রগুলির সর্বমোট ৩ টি নমুনা উদ্ধার করা গেছে (রচনাকাল অনুযায়ী- সি.১৩২০-২১, সি.১৩২১ এবং সি.১৩২৫) যার মধ্যে প্রথমটিতে ভেসকোন্তের স্বাক্ষর আছে। বাকি দুটি সম্ভবত গোপনীয়ভাবে তারই তত্ত্বাবধানে তৈরি হয়েছিল। পিয়েত্রো ভেসকোন্তের নির্মিত ও তার তত্ত্বাবধানে তৈরি মানচিত্র ও নকশার তালিকাঃ ইতালির ফ্লোরেন্স-এ আর্কিভিও ডি স্ট্যাটো দ্বারা সংগৃহীত, ১৩১১ তারিখে স্বাক্ষরিত পূর্ব ভূমধ্যসাগর-এর পোর্টোলান চার্ট। ফ্রান্সের প্যারিসে বিবিলিওথেক নেশনাল ডি ফ্রান্সের দ্বারা সংগৃহীত ছয়টি পাতার,১৩১৩ তারিখের স্বাক্ষরযুক্ত অ্যাটলাস। (১. ক্যালেন্ডার, ২. কৃষ্ণ সাগর, ৩. এজিয়ান সাগর, ৪. পূর্ব ভূমধ্যসাগর, ৫. মধ্য ভূমধ্যসাগর, ৬. পশ্চিম ভূমধ্যসাগর এবং ব্রিটিশ দ্বীপপুঞ্জ) ইতালির ভেনিস-এ মিউজিও ক্যারিয়ার দ্বারা সংগৃহীত ১৩১৮ সালের স্বাক্ষরিত সাতটি পাতার আটলাস। (১ ক্যালেন্ডার, ২ কৃষ্ণ সাগর, ৩. পূর্ব ভূমধ্যসাগর।, ৪. মধ্য ভূমধ্যসাগর।, ৫. পঃ ভূমধ্যসাগর, ৬. স্পেন এবং উত্তর আফ্রিকা, ৭. উত্তর আটলান্টিক)। ১৩১৮ সালের অস্ট্রিয়ার ভিয়েনায় ন্যাশনালবিলিওথেকের সংগৃহীত দশটি পাতার স্বাক্ষরযুক্ত অ্যাটলাস। (১. ক্যালেন্ডার, ২. কৃষ্ণ সাগর, ৩. পূর্ব ভূমধ্যসাগর, ৪. মধ্য ভূমধ্যসাগর (দঃ), ৫. মধ্য ভূমধ্যসাগর (উঃ), ৬. পঃ ভূমধ্যসাগর, ৭. স্পেন উপকূল, ৮. ফ্রান্স-এর আটলান্টিক উপকূল, ৯. ব্রিটিশ দ্বীপপুঞ্জ, ১০. অ্যাড্রিয়াটিক সাগর) ১৩২০-২১ সালের ভেসকোন্তের স্বাক্ষরিত মাপ্পা মুন্ডি সহ পাঁচটি পাতার আটলাস, ভ্যাটিকান সিটির বিবিথিয়োথাকো অ্যাপোস্টোলিকা দ্বারা সংগৃহীত (মানচিত্রের কিছু অংশ হারিয়ে গেছে) (২। কৃষ্ণ সমুদ্র, ৩. এজিয়ান, ৪. প্যালেস্তাইন ও পূর্ব ভূমধ্যসাগর। ৫. অ্যাড্রিয়াটিক এবং উত্তর আফ্রিকা, ৬. পশ্চিম ভূমধ্যসাগর এবং উত্তর আটলান্টিক) ১৩২১ সালে পেরিনিও ভেসকোন্তের স্বাক্ষরিত, সুইজারল্যান্ড -এর জুরিখে জেন্ট্রালবিলিওথেক দ্বারা সংগৃহীত পাঁচটি পাতার আটলাস। (১ ক্যালেন্ডার, ২. স্পেন এবং উত্তর আটলান্টিক, ৩. মধ্য ভূমধ্যসাগর, ৪. পূর্ব ভূমধ্যসাগর, ৫. কৃষ্ণ সাগর) ১৩২১ সালের ফ্রান্সের লিয়নসে বিবলিওথিক পৌরসভা থেকে সংগৃহীত নয়টি পাতার অ্যাটলাস। (১. ক্যালেন্ডার, ২. রিম্ব নেটওয়ার্ক, ৩. কৃষ্ণ সাগর, ৪. পূর্ব ভূমধ্যসাগর, ৫. মধ্য ভূমধ্যসাগর (উত্তর), ৬. মধ্য ভূমধ্যসাগর (উত্তর), ৭. পশ্চিম ভূমধ্যসাগর, ৮. ব্রিটিশ দ্বীপপুঞ্জ এবং ফ্রান্স, ৯. অ্যাড্রিয়াটিক সমুদ্র) ১৩২১ সালের স্বাক্ষরবিহীন মেরিনো সানুডোর লিবার সেক্রেটারিয়াম -এর জন্য মাপ্পা মুন্ডি এবং ভ্যাটিকান সিটির আটলাস (১. কৃষ্ণ সাগর, ২. এজিয়ান এবং উত্তর আফ্রিকা, ৩. প্যালেস্তাইন এবং পূর্ব ভূমধ্যসাগর ৪. কেন্দ্রীয় ভূমধ্যসাগর, ৫. পশ্চিম ভূমধ্যসাগর এবং উত্তর আটলান্টিক) ১৩২৭ সালের ভেসকোন্তের স্বাক্ষরিত পোর্টল্যান চার্ট, ফ্লোরেন্স, ইতালি। ভেসকোন্তের স্বাক্ষরিত প্রথম পোর্টল্যান চার্ট। ভেসকোন্তের ১৩১৩ সালের অ্যাটলাস থেকে ক্যালেন্ডার (ফ্রান্স, প্যারিস)। ভেসকোন্তের ১৩১৩ সালের অ্যাটলাস। ভেসকোন্তের স্বাক্ষরিত ১৩১৮ সালের অ্যাটলাস থেকে, অ্যাড্রিয়াটিক সাগর (ভিয়েনা)। ১৩২১ এর অ্যাটলাস থেকে অ্যাটলান্টিকের এর মানচিত্র। ১৩২১ এর অ্যাটলাস থেকে পঃ ভূুমধ্যসাগর। ১৩২১ এর অ্যাটলাস থেকে উঃ অ্যাটলান্টিকের এর মানচিত্র। ১৩২১ এর অ্যাটলাস থেকে অ্যাটলান্টিকের এর মানচিত্র। (ভ্যাটিকান-এর সংগ্রহশালা থেকে) ভেসকোন্তের ১৩২৫ সালের অ্যাটলাস থেকে অ্যাটলান্টিকের এর মানচিত্র। (ব্রিটিশ সংগ্রহশালা থেকে) পিয়েত্রো ভেসকোন্তের মাপ্পা মুন্ডি মেরিনো সানুডোর লিবার সেক্রেটারিয়াম -এর জন্য। (মানচিত্রের পাতার উপর দিকে পূর্ব দিক নির্দেশিত) "Slide #228F Monograph"। henry-davis.com। ২০২০-০২-১৭ তারিখে মূল থেকে আর্কাইভ করা। সংগ্রহের তারিখ ২০১৫-০৪-০৩।  Allen, R. (২০০৪)। Eastward Bound: Travel and Travellers, 1050-1550। Manchester University Press। পৃষ্ঠা 137। আইএসবিএন 9780719066917। সংগ্রহের তারিখ ২০১৫-০৪-০৩।  Harley, J.B.; Woodward, D. (১৯৮৭)। The History of Cartography: Cartography in prehistoric, ancient, and medieval Europe and the Mediterranean। 1। University of Chicago Press। পৃষ্ঠা 2–432। আইএসবিএন 9780226316338। সংগ্রহের তারিখ ২০১৫-০৪-০৩। [স্থায়ীভাবে অকার্যকর সংযোগ] Information organized by Tony Campbell, "Census of pre-sixteenth-century portolan charts" at maphistory.info, last visited June 16, 2011 Vesconte's 1313 Atlas can be found online at 1313 Vesconte Atlas at Gallica, BNF The signature reads Perinus Vessconte d’Janua fecit istam tabula Anno dni Mccc xxj in Venecia. A copy of the 1321 atlas can be found online at 1321 Perrino Vesconte atlas[স্থায়ীভাবে অকার্যকর সংযোগ] at Netzwerk von Bibliotheken und Informationsstellen in der Schweiz (NEBIS, Switzerland) A digital copy can be found online at the Digital Vatican Library The signature reads Perrinus Vessconte fecit istam cartam Anno dhi M ccc xxvii in Veneciis (Cortesão, 1969: p.38)